
REFERAT

privind garantarea creditului suplimentar de 7,3 milioane euro contractat de către R. A. Transport Timişoara pentru achiziţionarea a 50 troleibuze 
R. A. Transport Timişoara a obţinut în urma licitaţiei publice deschise contractul de împrumut nr. 28/13.04.2006 în valoare de 14.600.000,00 euro pentru achiziţia a 50 troleibuze.

Întrucât în studiul de fezabilitate evaluarea s-a făcut la preţuri existente de pe piaţa românească în anul 2005 iar legislaţia în vigoare Ordonanţa nr. 34 / 2006 privind achiziţiile publice ne obligă să evaluăm la preţuri comunitare, în acest sens a fost necesar ca R. A. Transport Timişoara să suplimenteze împrumutul cu 50% suma aprobată în şedinţa Consiliului de Administraţie din 01.09.2006.

În vederea suplimentării creditului cu suma de 7,3 milioane euro banca creditoare şi anume Raiffeisen Bank solicită garantarea acestei sume de către municipiul Timişoara. 
În vederea achiziţionării celor 50 de troleibuze propunem spre aprobare Consiliului Local „Propunerea acordului de garantare asupra veniturilor bugetare”, conform anexei.

Acest model de Hotarâre este necesar a fi aprobat la solicitarea Ministerului de Finanţe ca urmare a apariţiei noii legislaţii, şi anume Hotărârea de Guvern nr. 9/2007.

Hotărârea Consiliului Local  378/26.09.2006 rămâne valabilă, ia fiind legală şi în baza ei fiind încheiat contractul de împrumut mai sus menţionat.

